آوروپا بیرلیگی شوراسی‌نین باشقانی دونالد توسی، 27 آوروپا بیرلیگی اؤلکه‌سی‌نین بریکسیتی (بریتانیانین آوروپا بیرلیگین-دن آیریلماسی) 31 ژانویه 2020یه قدر تاخیره سالما قراری‌نین رسمیلشدیگینی بیلدیریب.
توسی، توئیتر حسابین‌دان ائتدیگی آچیکلامادا، اینگیلیزلره قارشی، "بو سون مؤحلت اولابیلر. خواهیش ائدیرم بو واختی یاخشی ایستیفاده ائدین". خبردارلیق ائتدی.
آوروپا بیرلیگی شوراسی باشقانلیگی وظیفه‌سی‌نین سونا چاتماقدا اولدوغونو خاطیرلا‌دان توسی،
" (اینگیلیس خالقی) سیزینله آرتیق وداع‌لاشماق ایستییرم. شانس آرزولاییرام". آچیقلاماسینی وئریب.
دیگر طرف‌دن آوروپا بیرلیگی شوراسی طرفین‌دن تاخیره سالماغا دایر درج اولونان سونوچ بیاننامه‌سینده، بریکسیت‌ین 31 ژانویه 2020یه قدر تاخیره سالیندیغی و اینگیلیستا‌نین بو تاریخ‌دن اوّل آیری‌لیق موقاویله‌سینی راتیفیکاسیا ائتمه‌سی وضعیتینده 1 دسامبر و 1 ژانویه‌ده بیرلیک‌دن آیریلاجاغی بیلدیریلیب.
بیاننامه‌ده، بو واخت عرضینده اینگیلیستا‌نین آوروپا بیرلیگی حقوقی و موقاویله‌لری اساسیندا "بوتون حاق‌لارا و وظیفه‌لره" مالیک آوروپا بیرلیگی عضوو اولماغا داوام ائدجگینه دقتی چکیلدی.
